बिथांआ सोलिपुबाय थानाय गनेश पुजानि सुबुं थुबुरमाखौ नायनानै गाग्लोबनो नाजादोंमोन आरो बिथांनि मबाइल पोनाव नोगोरमानि मुंदांखा मन्दिरनि भिडिअबो मोन्नाय जायो होन्ना पुलिस बिफान्निफ्राय फोरमायो ।बिथांखौ हिजबुल मुजाहिद्दिन उटखारि हान्जानि दैदेनगिरि एबा खामान्डारआ जायखिजाया जायगायावनो सुबुं थुबुरमाखौ नोजोर होनानै गाग्लोबनो बिथोन होदोंमोन होन्ना पुलिसआ मिथिनो मोन्नाय जायो ।पुलिसनि गिबि सोंनाय फिन्नायाव बिथांआ गावखौनो सासे उटखारि हान्जानि सोद्रोमा होन्ना सिमान जायो आरो गाग्लोबनो थाखाय कानपुर नोगोराव माखासे समनि थाखाय दंमोन होन्ना बिथांआ मिथिहोयो ।सोंनाय फिन्नायनि गेजेरजों लोगोसे बिथांखौ मितिनो मोनोदि बिथांआ  2008  माइथायनिफ्राय  2012  माइथायसिम पिलिपाइन हादोरनि साखाथिआव थानाय मोनसे दिप हादोर 'रिपाब्लिक अव पालौ'आव दंमोन ।